Myra (Arendal)

For tettstedet i Vegårshei, se: Myra (tettsted)
Myra er en sentrumsnær bydel i Arendal kommune i Aust-Agder. Myra ligger nord for Arendal sentrum og Harebakken, nær ved E18 og Stoa, kommunens nye handelssentrum. Tidligere var Myra ei bygd i Moland kommune. I 1980-årene, da Myra fremdeles var en del av Moland kommune, startet en utbygging som har ført til at store deler av området har bymessig karakter, og er en del av tettstedet Arendal.

Myra har barneskole, videregående skole, barnehage, bedehus, sykehjem og idrettspark. Myra er et av kommunens utbyggingsområder. Området er sterkt i vekst med Sam Eyde videregående skole og Arendal idrettspark som sentrale bidragsytere.

Myra hører til Trefoldighet menighet. Som del av Moland kommune hørte området til Austre Moland menighet.

 Skole og idrett 
Sam Eyde videregående skole er Aust-Agders største skole med om lag 1 600 elever (2017). Skolen ligger vegg i vegg med Sparebanken Sør Amfi, en flerbrukshall med tilskuerkapasitet på over 2 000. I Arendal idrettspark finner en også to kunstgressbaner, 2 sandvolleyballbaner, 8 tennisbaner, 2 basketbaner, skatepark, turnhall og kunstisbane. Samtidig bygges det ny rulleskiløype i forbindelse med utvidelse av Sam eyde videregående skole i 2017.

I 2005 arrangerte Arendal skøiteklubb NM på skøyter i Arendal idrettspark. Dette ble en enorm suksess med 8 000 besøkende, 5 verdensrekorder og 59 personlige rekorder. Skøytemiljøet på Myra har fostret frem kjente skøytere som Øystein Grødum og Simen Spieler Nilsen.

 Referanser 

Kategori:Bosetninger i Arendal